< Mariadb

MariaDB illesztő program

Szerző: Sallai András

Copyright © Sallai András, 2019, 2020, 2023

Licenc: CC Attribution-Share Alike 4.0 International

Web: https://szit.hu

Beszerzés

A kapcsolódáshoz szükség van a mariadb connector-ra, amelyet innen tölthetünk le:

https://mariadb.com/kb/en/library/about-mariadb-connector-j/

Egy ehhez hasonló állományt kell kapjunk:

mariadb-java-client-2.7.1.jar

Ez tartalmazza az illesztőprogramot, vagy más néven drivert a Mariadb adatbáziseléréshez.

Maven

Ha Mavennel dolgozunk, a pom.xml-be szükséges egy bejegyzés. Az illesztő programot letölti a Maven.

Maven bejegyzés:

<dependency> <groupId>org.mariadb.jdbc</groupId> <artifactId>mariadb-java-client</artifactId> <version>2.7.1</version> </dependency>

Forrás:

https://mariadb.com/kb/en/java-connector-using-maven/

Netbeans Maven

Netbeans esetén a Projects fülön találunk a fanézetben egy Dependencies csomópontot. Kattintsunk rajta jobb egér gombbal, majd válasszuk az Add Dependency… lehetőséget.

Az előugró ablakban töltsük ki a Group ID, Artifact Id és Version részeket vagy a keresőben keressünk rá.

Group ID: org.maridadb.jdbc

Artifact ID: mariadb-java-client

Version: 2.7.1

Kereső:

Search > Query: mariadb

A verziót javítsuk az aktuális verzióra. A kitöltés után az „Add” gombbal hozzáadhatjuk a függőséget a projektünkhöz. Ez a művelet megegyezik azzal, amikor megnyitjuk a pom.xml állományt és magunk írjuk a fájlba. Ha keresőt használunk, akkor csak keressük meg a kívánt könyvtárat.

Netbeans Ant

Ha Ant projektet használunk, akkor a Project nézetben találunk egy Libraries csomópontot. Kattintsunk rajta jobb egér gombbal, majd válasszuk az Add JAR/Folder… lehetőséget.

Az előugró ablakban tallózzuk ki a letöltött illesztőprogramot. Open és kész.